CELEX: C2005/193/35
Language: lt
Date: 2005-08-06 00:00:00
Title: 2005 m. gegužės 31 d. Pirmosios Instancijos Teismo sprendimas, Byloje T-272/02 Comune di Napoli prieš Europos Bendrijų Komisiją (Europos regioninės plėtros fondas (ERPF) — Metro linijos Neapolyje statyba (Italija) — Bendrijos finansinės pagalbos nutraukimas — Ieškinys dėl panaikinimo — Teisėti lūkesčiai — Teisingumas — Motyvavimas)

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/23
            
         
      PIRMOSIOS INSTANCIJOS TEISMO SPRENDIMAS
   
   2005 m. gegužės 31 d.
   Byloje T-272/02 Comune di Napoli prieš Europos Bendrijų Komisiją (1)
   
   (Europos regioninės plėtros fondas (ERPF) - Metro linijos Neapolyje statyba (Italija) - Bendrijos finansinės pagalbos nutraukimas - Ieškinys dėl panaikinimo - Teisėti lūkesčiai - Teisingumas - Motyvavimas)
   (2005/C 193/35)
   Proceso kalba: italų
   Byloje T-272/02 Comune di Napoli (Italija), atstovaujama advokatų M. Merola, C. Tesauro, G. Tarallo ir E. Barone, prieš Europos Bendrijų Komisiją, atstovaujamą L. Flynn ir A. Aresu, nurodžiusių adresą dokumentams įteikti Liuksemburge, dėl ieškinio, pareikšto dėl prašymo panaikinti Komisijos sprendimą, nurodytą 2002 m. birželio 11 d. laiške Italijos ekonomikos ir finansų ministerijai, dėl finansinės pagalbos iš Europos regioninės plėtros fondo (ERPF) (pagalba Nr. 850503066) nutraukimo ir netiesioginio prašymo ištaisyti finansinę ataskaitą, susijusią su iš ERPF suteikta pagalba (pagalba Nr. 850503067), atmetimo, Pirmosios instancijos teismas (penktoji kolegija), kurį sudaro kolegijos pirmininkas P. Lindh ir teisėjai R. García-Valdecasas ir J. D. Cooke; sekretorius vyriausiasis administratorius J. Palacio González, 2005 m. gegužės 31 d. priėmė sprendimą, kurio rezoliucinėje dalyje nurodyta:
   
               1.
            
            
               Atmesti ieškinį.
            
         
               2.
            
            
               Kiekviena šalis pati padengia savo bylinėjimosi išlaidas.
            
         
      (1)  OL C 261, 2002 10 26.